Diari Oficial de la Generalitat Valenciana


Sumari del DOGV 8528, del 12-04-2019 (2019/2898)

RESOLUCIÓ de 15 de febrer de 2019, de la Direcció General d'Obres Públiques, Transport i Mobilitat, per la qual s'estableixen les equivalències entre nivells d'ensenyament de Scuba Nitrox Safety International (SNSI) i qualificacions oficials de busseig recreatiu.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8528

Data del DOGV
:   12-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/2898


Data del document
:   15-02-2019

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori
    * centre d'ensenyament

RESOLUCIÓ de 15 de febrer de 2019, de la Direcció General d'Obres Públiques, Transport i Mobilitat, per la qual s'estableixen les equivalències entre nivells d'ensenyament de Scuba Nitrox Safety International (SNSI) i qualificacions oficials de busseig recreatiu. [2019/2898]  
En virtut del Reial decret 1952/1996, de 23 d'agost, sobre traspàs de funcions i serveis de l'Administració de l'Estat a la Comunitat Valenciana (DOGV 24.09.1996), es traslladen a aquesta les competències en matèria d'ensenyaments nauticoesportius i subaquaticoesportius. La Conselleria d'Habitatge, Obres Públiques i Vertebració del Territori ha assumit les esmentades competències.  
La pràctica del busseig recreatiu ha suscitat en la Comunitat Valenciana gran interés per la situació i condicions que ofereixen les seues costes, la qual cosa ha donat lloc a l'establiment progressiu d'entitats que es dediquen a l'ensenyament del busseig recreatiu.  
Mitjançant Ordre de 7 de febrer de 2002, del conseller d'Obres Públiques, Urbanisme i Transport, s'estableixen els continguts formatius, les capacitats i el procediment per a l'obtenció d'equiparacions entre les qualificacions de busseig d'entitats no federatives i les qualificacions de busseig de recreació.  
Vista la sol·licitud de reconeixement oficial de les certificacions de Scuba Nitrox Safety International (SNSI), registrada en aquest servei amb data 4 de setembre de 2006, per Teodoro González Bas, amb DNI 50963944T, en representació de la mercantil Tecnomar, SL, que posseeix la representació de la certificadora a Espanya.  
Examinada la documentació presentada i després d'obtindre l'informe favorable de la Federació d'Activitats Subaquàtiques de la Comunitat Valenciana.  
D'acord amb el procediment establit en l'esmentada Ordre de 7 de febrer de 2002, i tenint en compte el que s'estableix en el Decret 2055/1969, de 25 de setembre, pel qual es regula l'exercici d'activitats subaquàtiques, i l'Ordre de 25 d'abril de 1973 que aprova el Reglament per a l'exercici d'activitats subaquàtiques en les aigües marítimes i interiors, resolc:  
  
Primer  
Determinar les equivalències entre les qualificacions del sistema d'ensenyament de l'entitat peticionària que s'indica a continuació i les qualificacions oficials de busseig de recreació d'acord amb el que s'estableix en la taula següent:  
  
Titulació oficial Certificació SNSI  
Bussejador esportiu. 1a classe SNSI Dive Master  
Bussejador esportiu. 2a classe SNSI Advance Open Water Diver  
  
  
  
Segon  
Quant a l'edat, els cursos SNSI requeriran el compliment del que es disposa en la normativa vigent.  
  
Tercer  
Per a fer efectives les esmentades equivalències serà necessari presentar davant la Subdirecció General de Ports, Aeroports i Costes de la Generalitat la documentació que acredite que la persona sol·licitant ha realitzat i superat els cursos SNSI corresponents. D'acord amb aquesta documentació i prèvia sol·licitud de l'interessat, la Direcció General de Ports, Aeroports i Costes expedirà la certificació corresponent a la qualificació oficial de busseig recreatiu que corresponga.  
  
  
València, 15 de febrer de 2019.- La subdirectora general de Ports, Aeroports i Costes (p. d. f. del director general d'Obres Públiques, Transport i Mobilitat; R 29.07.2015): Pilar Álvarez Montero.